laion/Wikipedia-Exotic huggingface dataset:
פוקימון: הופה והתנגשות העידנים

פוקימון: הופה והתנגשות העידנים (יצא לאור במקור ביפן כ-"מפלצות כיס XY הסרט: הארדג'ינני של הטבעות: הופה" ポケモン・ザ・ムービーXY 光輪リングの超魔神 フーパ) הוא הסרט ה-18 בסדרת סרטי פוקימון. זהו הסרט השני שפורסם תחת הכותרת "מפלצות כיס - XY" ביפן. הסרט עלה לאקרנים ב-18 ביולי 2015 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית ב-Cartoon Network ב-19 בדצמבר באותה שנה יחד עם קנדה ב-Teletoon ובממלכה המאוחדת, הסרט שודר בדיבוב לאנגלית ב-CITV ב-12 בדצמבר. הופה הוא פוקימון אגדי שהחבורה פוגשת בדרכה לעיר דהרה, וביכולתו להעביר חפצים, אנשים ופוקימונים דרך הטבעות שלו, אבל הוא לא יכול לעבור דרך הטבעות של עצמו. באראז ומיריי הם חבריו של הופה והם מטפלים בו. יום אחד באראז מגיע אל מערה מסתורית, שם הוא מוצא את בקבוק הכלא אשר כולא בתוכו את כוחו האמיתי של הופה, הכוח הזה משתלט עליו, וכתוצאה מכך, הופה אנבאונד יוצא לחופשי ובלגאן גדול מתרחש, אבל הם מצליחים להשתלט עליו. בשלב הזה, באראז ומיריי מספרים לאש, סרינה, קלמונט ובוני על ההיסטוריה של הופה, כיצד הוא הופיע בעיירה לפני 100 שנה, ניסה לעזור ולבדר את תושבי המקום ולאחר רצף אירועים מצער, הוא מצא את עצמו נלחם נגד פוקימונים אגדיים ומאבד שליטה. סבא רבא שלו היה זה שהצליח להשתלט עליו באמצעות הכוחות העל אנושיים שלו ולבודד את כוחו של הופה אל תוך בקבוק הכלא. לאחר מכן צוות רוקט מגיע ומשחרר בטעות גרסת צל של הופה אנבאונד, בקבוק הכלא נשבר, והבלגן יוצא מגדר שליטה. בניסיון להחזיר את המצב לקדמותו, נעשים שני דברים: אש והופה מזמנים כמה פוקימונים אגדיים על מנת להילחם בהופה אנבאונד הצל ובפוקימונים האגדיים שהוא זימן, ובאראז, מיריי ושאר החבורה עובדים על יצירת בקבוק כלא חדש. בסופו של דבר, הם מצליחים להחזיר את הסדר לכנו והופה מקבל את כוחותיו האמיתיים. ערך מורחב – פוקימון - דמויות הסרט עלה לאקרנים ביפן על ידי טוהו ב-18 ביולי 2015. בארצות הברית, הסרט שודר בדיבוב לאנגלית ב-Cartoon Network ב-19 בדצמבר באותה שנה יחד עם קנדה ב-Teletoon ובממלכה המאוחדת, הסרט שודר בדיבוב לאנגלית ב-CITV ב-12 בדצמבר אתר האינטרנט הרשמי של פוקימון: הופה והתנגשות העידנים (ביפנית) "פוקימון: הופה והתנגשות העידנים", במסד הנתונים הקולנועיים IMDb (באנגלית) "פוקימון: הופה והתנגשות העידנים", באתר נטפליקס "פוקימון: הופה והתנגשות העידנים", באתר Rotten Tomatoes (באנגלית) "פוקימון: הופה והתנגשות העידנים", במסד הנתונים הקולנועיים KinoPoisk (ברוסית)
18 Greatest Hits

18 Greatest Hits (בעברית: 18 הַלְּהִיטִים הַגְּדוֹלִים בְּיוֹתֵר) הוא אלבום הלהיטים השני של הזמרת-יוצרת הגרמנייה סנדרה. הוא יצא לאור ב-12 באוקטובר 1992, בהוצאת חברת התקליטים וירג'ין רקורדס. מתוך האלבום יצא הסינגל היחיד "Johnny Wanna Live". בשנת 2003, יצא אלבום הלהיטים מחדש. האלבום הגיע למקום הרביעי במצעד האלבומים שבצרפת. לאחר שהוציאה שלל להיטים מאז שנת 1984, כדוגמת "(I'll Never Be) Maria Magdalena", ‏"In the Heat of the Night", ‏"Hi! Hi! Hi!" ו-"Midnight Man", הוחלט שסנדרה תוציא אלבום להיטים שני, שיכלול בתוכו את מרבית להיטיה, תוך שהוא יכלול בתוכו גם שיר אחד חדש: "Johnny Wanna Live". הסינגל הראשון מתוך אלבום הלהיטים "Johnny Wanna Live", יצא לאור באוקטובר 1992. הוא זכה להצלחה נאה כאשר הגיע למקום השלושים-ושבעה במצעד השירים של גרמניה, ונכנס למצעד השירים שבהולנד. כמו כן, הזמרת-יוצרת האנגלייה שרה ברייטמן ביצעה אותו בעצמה, בגרסה שנכללה באלבומה, Dive (1993). בשבוע יציאתו הצליח 18 Greatest Hits להגיע למקום העשרים-ושבעה במצעד האלבומים שבשווייץ, והצליח לשהות שם במשך מספר שבועות. בהולנד, הצליח האלבום להגיע למקום השמונים-ואחד במצעד האלבומים של המדינה, ובשוודיה למקום השלושים-ושישה. בגרמניה זכה האלבום להצלחה רבה, כאשר הגיע למקום העשירי במצעד האלבומים של המדינה, תוך שאיגוד תעשיית ההקלטות הגרמני (BVMI) העניק לו את תואר הזהב על מכירות של למעלה מ-250,000 עותקים במדינה. כמו כן, איגוד תעשיית ההקלטות הצרפתי (SNEP) העניק לו את תואר הפלטינה על מכירות של למעלה מ-300,000 עותקים במדינה. The Essential Sandra הוא אלבום הלהיטים השלישי של הזמרת-יוצרת הגרמנייה סנדרה. הוא יצא לאור ב-1 באפריל 2003, בהוצאת חברת התקליטים וירג'ין רקורדס. במקור, יצא אלבום הלהיטים בשנת 1992, בשם 18 Greatest Hits, אך הוחלט בהמשך לאור הצלחתו של הקודם להוציא אחד חדש עם עטיפה חדשה. האלבום הגיע למקום השלושה-ותשעה במצעד שבפולין. לאחר שבשנת 1992 הוציאה את 18 Greatest Hits, הוחלט שסנדרה תוציא גרסה מחודשת לאלבום הלהיטים בשם, The Essential Sandra ("השירים החיוניים של סנדרה"). סדר הרצועות נשאר בדיוק אותו הסדר, אך נעשו שינויים קלים בגרסה המחודשת של האלבום, תוך שיצאה עטיפה מחודשת. כמה שנים לאחר צאתו, עלה אלבום הלהיטים לרשת הזרמת המדיה, ספוטיפיי. מידע על האלבום 18 Greatest Hits באתר MusicBrainz The Essential Sandra באתר Discogs Sandra - 18 Greatest Hits, Discogs (באנגלית) Sandra - Johnny Wanna Live, Discogs (באנגלית) Sandra - 18 Greatest Hits, Discogs (באנגלית) InfoDisc : Tous les Albums classés par Artiste, www.infodisc.fr Offizielle Deutsche Charts - Offizielle Deutsche Charts, www.offiziellecharts.de Discografie Sandra - dutchcharts.nl, dutchcharts.nl Dive, נבדק ב-2020-04-04 Sandra - hitparade.ch, hitparade.ch swedishcharts.com - Discography Sandra, web.archive.org, ‏2012-01-26 Suche - Offizielle Deutsche Charts, www.offiziellecharts.de Datenbank: BVMI, www.musikindustrie.de InfoDisc : Les Certifications (Albums) du SNEP (Bilan par Artiste), web.archive.org, ‏2010-06-21 ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Sandra - The Essential, Discogs (באנגלית) [http://olis.onyx.pl/listy/index.asp?idlisty=254&lang=en Oficjalna lista sprzeda�y :: OLIS - Official Retail Sales Chart], olis.onyx.pl The Essential, נבדק ב-2020-04-04
Fading Shades

Fading Shades (בעברית: גְּוָנִים דּוֹהִים) הוא אלבום האולפן השישי של הזמרת-יוצרת הגרמנייה סנדרה. הוא יצא לאור ב-12 ביוני 1995, בהוצאת חברת התקליטים וירג'ין רקורדס. מתוך האלבום יצאו שני סינגלים: "Nights in White Satin", ו-"Won't Run Away". האלבום הגיע למקום הארבעים-ושנים במצעד האלבומים שבגרמניה. במרץ 1995, הוציאה סנדרה את הסינגל המוביל מתוך האלבום "Nights in White Satin". הוא הפך ללהיט בין-לאומי, תוך שהגיע למקום הראשון במצעד של ישראל, ואף הצליח להיכנס למצעד השירים שבניו זילנד. בנוסף לכך, יצא לו וידאו קליפ נלווה שנועד לעזור לו בקידום – הוא כלל תקריבים של סנדרה בלבד. לאחר מכן, יצא השיר "Won't Run Away", כסינגל השני מתוך האלבום. השיר לא הצליח להיכנס לאף מצעד, והיה לשיר הראשון של סנדרה שלא צולם לו וידאו קליפ נלווה מאז "(I'll Never Be) Maria Magdalena", שיצא במקור בשנת 1985 וזכה להצלחה בין-לאומית. מידע על האלבום Fading Shades באתר MusicBrainz האלבום Fading Shades באתר Discogs האלבום Fading Shades באתר ספוטיפיי Sandra - Fading Shades, Discogs (באנגלית) Sandra - Nights In White Satin, Discogs (באנגלית) Sandra - Won't Run Away, Discogs (באנגלית) Suche - Offizielle Deutsche Charts, www.offiziellecharts.de charts.org.nz - Discography Sandra, charts.nz Sandra - Nights In White Satin (Official Music Video) Won't Run Away, web.archive.org, ‏2012-02-22 Sandra - (I'll Never Be) Maria Magdalena, Discogs (באנגלית)
משתף פעולה

"משתף פעולה" (בראשי תיבות: משת"פ) הוא אדם המסייע לשלטון זר השולט בארצו. משתפי פעולה נחשבים לבוגדים בעמם. במרבית המקרים שבהם נכבשו שטחים או מדינות על ידי מדינה אחרת, נעזרו הכובשים במשתפי פעולה מקומיים על-מנת לשלוט באוכלוסייה שנכבשה. כך היה באירופה שנכבשה על ידי הנאצים ובמקומות רבים אחרים. בספר יהושע פרק ב, מובא סיפורה של רחב הזונה מבנות כנען שסייעה למרגלים מבני ישראל שבאו לרגל את יריחו, לאחר שהכירה בדבר ה' שהעניק את הארץ לבני ישראל. בתמורה הצילו המרגלים אותה ואת משפחתה. באגדה (בבלי מגילה יד ב) מסופר שרחב התגיירה לאחר מכן ונישאה ליהושע בן נון, ומזרעה יצאו שמונה נביאים שהם כהנים. בספר שופטים מובא סיפורו של משתף פעולה נוסף: וַיַּעֲלוּ בֵית יוֹסֵף גַּם הֵם בֵּית אֵל, וַ-ה' עִמָּם. וַיָּתִירוּ בֵית יוֹסֵף בְּבֵית אֵל, וְשֵׁם הָעִיר לְפָנִים 'לוּז'. וַיִּרְאוּ הַשֹּׁמְרִים אִישׁ יוֹצֵא מִן הָעִיר, וַיֹּאמְרוּ לוֹ: "הַרְאֵנוּ נָא אֶת מְבוֹא הָעִיר וְעָשִׂינוּ עִמְּךָ חָסֶד". וַיַּרְאֵם אֶת מְבוֹא הָעִיר, וַיַּכּוּ אֶת הָעִיר לְפִי חָרֶב, וְאֶת הָאִישׁ וְאֶת כָּל מִשְׁפַּחְתּוֹ שִׁלֵּחוּ. וַיֵּלֶךְ הָאִישׁ אֶרֶץ הַחִתִּים, וַיִּבֶן עִיר וַיִּקְרָא שְׁמָהּ 'לוּז', הוּא שְׁמָהּ עַד הַיּוֹם הַזֶּה. — ספר שופטים, פרק א', פסוקים כ"ב–כ"ו שיתוף פעולה קיצוני עם הנאצים התקיים בצרפת של וישי, שבה הוקמה ממשלת בובות של משתפי פעולה, שבראשה עמד המרשל אנרי פיליפ פטן, גיבור מלחמת העולם הראשונה, ובנורווגיה תחת שלטון ממשלת הבובות של וידקון קוויזלינג שעוד לפני כן הנהיג מפלגה פרו-נאצית שולית בנורווגיה. לאחר תום המלחמה שמו של קוויזלינג הפך לשם נרדף לאדם המשתף פעולה עם אויבי עמו: המונח "קוויזלינג" הפך שם נרדף ל"בוגד" בשפות אירופיות רבות (בדומה ליהודה איש קריות בנצרות הקתולית, לאנדריי ולאסוב ברוסיה ולבנדיקט ארנולד בארצות הברית). בשטחי יש"ע נעזר השב"כ במשתפי פעולה מקרב הפלסטינים לשם קבלת מידע מודיעיני. משתפי פעולה רבים נרצחו על ידי בני עמם לאחר שנחשפו, או אפילו נחשדו. עם הקמתה של הרשות הפלסטינית פעל השב"כ להעברת משתפי פעולה רבים אל מחוץ לשטחים שהועברו לשליטת הרשות, על-מנת להגן על חייהם. אלו שנשארו, ואחרים שרק נחשדו, נאסרו ונחקרו בעינויים בבתי כלא של הרשות. לא אחת, 'האשמה' כזו שמשה להסרת מתנגדים או מתחרים של הרשות, מהדרך. במבצע חומת מגן, צה"ל שחרר מבית כלא ברמאללה 40 אסירים שהוחזקו שם באשמת שיתוף פעולה. ביניהם נמנו גם: עיתונאים ובלוגרים שביקרו את הרשות, בעלי עסקים שסירבו לשלם דמי חסות ועוד. היו מקרים בהם 'משתף פעולה' רצח את המפעיל שלו בשב"כ (דוגמת רצח חיים נחמני). מרגל גיס חמישי מוסר (הלכה) הלל כהן, צבא הצללים - משת"פים פלסטינים בשירות הציונות, הוצאת עברית, 2004 אוהד חמו, פני השטח, כתר הוצאה לאור, 2020 (עמ' 225 - 254) מדיה וקבצים בנושא משתף פעולה בוויקישיתוף סייעני מערכת הביטחון במערבולת הסכסוך | חלק א | חלק ב | מכון טרומן, יום עיון, 28 בנובמבר 2016 יזהר באר וד"ר צאלח עבד אל-ג'וואד, משתפי הפעולה בשטחים בתקופת האינתיפאדה: הפרות ופגיעות בזכויות אדם, בצלם, ינואר 1994 יריב פלג, "הפכת לסייען? אין דרך חזרה", באתר ישראל היום, 22 בנובמבר 2018 יזהר באר, דלת אחורית לשיבה: ההגירה הסמויה של המשת"פים לתוך ישראל, באתר הארץ, 11 בפברואר 2019 משתפי פעולה, דף שער בספרייה הלאומית ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
My Favourites

My Favourites (בעברית: הַמָּעֳדָפִים שֶׁלִּי) הוא אלבום האוסף השני של הזמרת-יוצרת הגרמנייה סנדרה. הוא יצא לאור ב-4 ביוני 1999, בהוצאת חברת התקליטים וירג'ין רקורדס. מתוך האלבום יצאו שלושה סינגלים: "Secret Land '99", ‏"In the Heat of the Night '99", ‏"(I'll Never Be) Maria Magdalena '99". האלבום הגיע למקום החמישה-עשר במצעד האלבומים שבנורווגיה. לאחר שהוציאה שלל להיטים מאז שנת 1984, כדוגמת "(I'll Never Be) Maria Magdalena", ‏"In the Heat of the Night" ו-"Midnight Man", הוחלט שסנדרה תוציא אלבום להיטים, שיכלול בתוכו את מרבית להיטיה, תוך שהוא יכלול בתוכו גם שני שירים חדשים: "Everlasting Love", ו-"Stop for a Minute". אותו אלבום האוסף Everlasting Love, יצא לבסוף בדצמבר 1988 ועשור לאחר מכן, הוחלט להוציא אלבום אוסף נוסף בשם My Favourites, שיחולק לשני תקליטורים שמכילים את מיטב להיטיה ושיריה של סנדרה. מתוך אלבום האוסף יצאו שלושה סינגלים. הרביעי מביניהם "No Taboo" נגנז לבסוף ולא נחשב לסינגל. מידע על האלבום My Favourites באתר MusicBrainz האלבום My Favourites באתר Discogs Sandra - My Favourites, Discogs (באנגלית) Sandra - My Favourites, Discogs (באנגלית) Sandra - Dance Remixes '99, Discogs (באנגלית) Sandra - In The Heat Of The Night, Discogs (באנגלית) Sandra - (I'll Never Be) Maria Magdalena, Discogs (באנגלית) norwegiancharts.com - Discography Sandra, norwegiancharts.com Sandra - Stop For A Minute, Discogs (באנגלית) Sandra - Everlasting Love, Discogs (באנגלית) Sandra - Close To Seven, Discogs (באנגלית)
יושב ראש בית המשפט העליון של רוסיה

יושב ראש בית המשפט העליון של רוסיה (ברוסית: Председатель Верховного Суда Российской Федерации) הוא האדם העומד בראש מערכת בתי המשפט הפדרליים של הפדרציה הרוסית (הרשות השופטת של הממשל הפדרלי הרוסי). היושב ראש הוא אחד מ-13 שופטי בבית המשפט העליון של רוסיה, והאחרים הם השופטים העמיתים של בית המשפט. הוא הקצין המשפטי הבכיר ביותר במדינה, ופועל כמנהל הבכיר ביותר של בתי המשפט הפדרליים. הוא מנהל את הליכי בית המשפט העליון, ומנהל את הדיונים בעל-פה המתנהלים תחת בית המשפט. כאשר בית המשפט מעניק דעה בפסק דין, היושב ראש, אם נמצא בעמדת הרוב, מחליט מי רושם את עמדת בית המשפט. יושב הראש מכהן בכהונה בת שש שנים, אך אין מגבלה על מספר הכהונות שהוא יכול לכהן. מאפריל 2024 מכהנת אירינה פודנוסובה כיושבת ראש בית המשפט העליון. אתר האינטרנט הרשמי של יושב ראש בית המשפט העליון של רוסיה (ברוסית) רשימת יושבי ראש בית המשפט העליון באתר בית המשפט העליון של רוסיה
דפוס רוטציה

דפוס רוטציה או מכונת רוטציה הוא מכונת דפוס שבה הגלופה להדפסה מונחת מסביב לגליל. ההדפסה נעשית על גבי מצעים שונים, כגון נייר, קרטון ופלסטיק. המצע להדפסה מוזן בגיליונות בודדים או בגליל רציף, שממנו נחתכים הגיליונות לאחר ההדפסה. מכונות רוטציה גדולות נפוצות בהדפסתם של עיתונים. בשנת 1790 הגיש ויליאם ניקולסון בקשה לפטנט לדפוס רוטציה. ריצ'רד מארש הו (אנ') המציא בשנת 1843 הדפסה באמצעות תוף מסתובב, ולאחר שכלולים אחדים נוצרה מכונת רוטציה בשנת 1846, ונרשם פטנט עליה בשנת 1847. בשנת 1853 הותקנה מכונת רוטציה בעיתון "הטיימס" בלונדון. בארצות הברית הותקנה מכונת רוטציה לראשונה בעיתון "בלטימור סאן" (אנ'). כיום מקובלות שלושה שיטות דפוס במכונות רוטציה: אופסט, צילינדר (רוטוגרבורה) ופלקסוגרפיה (פלקסו). מדיה וקבצים בנושא דפוס רוטציה בוויקישיתוף דפוס רוטציה, באתר אנציקלופדיה בריטניקה (באנגלית)
רוק ניישן

רוק ניישן (באנגלית: Roc Nation) היא חברת תקליטי היפ הופ אמריקאית שנוסדה על ידי הראפר האמריקאי ג'יי זי ב-2008. החברה ממוקמת בניו יורק סיטי, ניו יורק. ב-2013, התמזגה רוק-א-פלה רקורדס, חברתו השנייה של ג'יי זי, עם רוק ניישן. האלבום הראשון שיצא על ידי החברה היה אלבומו של ג'יי זי, The Blueprint 3. האלבום זכה במעמד "אלבום פלטינה" ואף לשבחים רבים ממבקרי המוזיקה. בין האמנים החתומים בחברה ניתן למנות את ג'יי זי עצמו, ג'יי קול, ריהאנה ורפסודי. מדיה וקבצים בנושא רוק ניישן בוויקישיתוף אתר האינטרנט הרשמי של רוק ניישן (באנגלית) רוק ניישן, ברשת החברתית פייסבוק רוק ניישן, ברשת החברתית אקס (טוויטר) רוק ניישן, ברשת החברתית אינסטגרם Jay-Z Confirms Roc Nation Deals With Sony, Atlantic, Billboard, ‏2009-06-30 Jayson Rodriguez, Jay-Z Taking His Time With Blueprint 3 To Make It 'Beyond And Above', MTV News (באנגלית) JAY-Z, ROC NATION (באנגלית) J. Cole, ROC NATION (באנגלית) Rihanna, ROC NATION (באנגלית) Rapsody Signs With Jay Z's Roc Nation, Complex (באנגלית)
אילן בוקארה

אילן בוקארה (נולד ב-14 במאי 1993) הוא כדורגלן עבר יהודי ממוצא צרפתי-הולנדי, ששיחק בעמדת הקשר. בוקארה נולד בפרבר בולון-ביאנקור, ממזרח לעיר פריז לאמא הולנדית ואבא צרפתי. בוקארה החל את קריירת הכדורגל שלו בגיל שש בקבוצת הנוער אי.אס שש עשרה מהרובע השישה-עשר של פריז. לאחר עונה עבר לאתלטיק קלאב בולון-ביאנקור, ובמדיה שיחק במשך כשש שנים. בגיל 13, התגלה בוקארה על ידי סקאוטרים מקבוצת הפאר הצרפתית פריז סן-ז'רמן שצירפו אותו לאקדמיה שלהם. לאחר שסיים את מחלקת הנוער, עבר לשחק בקבוצת המילואים והשתתף באליפות צרפת לחובבנים בעונת 11–2010. בעקבות הופעותיו זומן בוקארה לסגל נבחרת הולנד עד גיל 19. בשנת 2011 בעקבות רכישתה של פריז סן ז'רמן על ידי קבוצת רוכשים מקטר רכשה הקבוצה שחקנים מובילים בכדורגל העולמי ובוקארה החליט לעזוב לקבוצה ההולנדית איאקס. בקיץ 2012, חתם בוקארה לשלוש עונות באיאקס תמורת 500.000€. את הקריירה בקבוצה ההולנדית החל בקבוצת המילואים שלה אך בהמשך קודם והצטרף לסגל הראשון באוגוסט 2012. משחק הבכורה שלו בליגת העל ההולנדית היה מול הירנפיין כשעלה מהספסל בדקה ה-77'. ב-2 בספטמבר 2013 הושאל לעונה אחת לקבוצת אוויאן מהליגה הראשונה בצרפת. במחציתה הראשונה של העונה שיחק לרוב בקבוצת המילואים שלה המועדון וב-8 במרץ 2014 ערך הופעת בכורה בסגל של הקבוצה בניצחון 0–1 על גנגאן . בעונה שלאחריה חזר הקשר לאמסטרדם והצטרף לקבוצת המילואים של איאקס. הוא ערך ארבע הופעות בלבד במהלך עונת 15–2014. ב-25 בינואר 2015 הודיעה איאקס על שחרורו מהמועדון. בספטמבר 2015 חתם בהפועל כפר סבא מליגת העל ושיחק במדיה עונה אחת. בקיץ 2015, נבחן במכבי נתניה ולאחר שלא הרשים חתם בהפועל ירושלים. בסוף עונת 2016 עזב את הפועל ירושלים ופרש מכדורגל פעיל. בוקארה ייצג את נבחרת צרפת במשחקי המכביה העשרים ב-2017. על אף שהוא בעל אזרחות צרפתית והולנדית, בחר בוקארה לשחק בנבחרת הולנד וזומן לנבחרת עד גיל 19 עימה סיים במקום השלישי בטורניר טולון ב-2012. אייאקס אמסטרדם אליפות הולנד: 2012/2013 בוקארה נולד למשפחה יהודית. הוא בן דודו השני של יו"ר הדירקטוריון של קבוצת המילואים של איאקס, מייקל קינסברגן. אילן בוקארה, באתר Transfermarkt אילן בוקארה, באתר Soccerway אילן בוקארה, באתר FootballDatabase.eu שלמה וייס‏, הפועל כפר סבא: הקשר היהודי צרפתי-הולנדי אילן בוקארה חתם, באתר וואלה, 22 באוקטובר 2015 שירלי בר דיין, ‏מנבחרת הולנד הצעירה לחתימה בהפועל כפ"ס, באתר ערוץ הספורט, 22 באוקטובר 2015
The Wheel of Time

The Wheel of Time (בעברית: גַּלְגַּל הַזְּמַן) הוא אלבום האולפן השביעי של הזמרת-יוצרת הגרמנייה סנדרה. הוא יצא לאור ב-17 במאי 2002, בהוצאת חברת התקליטים וירג'ין רקורדס. מתוך האלבום יצאו שלושה סינגלים: "Forever", ‏"Such a Shame", ו-"I Close My Eyes". האלבום הגיע למקום השמיני במצעד האלבומים שבגרמניה. באוקטובר 2001, הוציאה סנדרה את הסינגל המוביל מתוך האלבום "Forever". הוא זכה להצלחה נאה בעיקר בפולין, רומניה, וגרמניה. במרץ 2002, יצא לאור הסינגל השני "Such a Shame", שזכה להצלחה נאה בגרמניה, בדומה לסינגל הראשון מתוך האלבום – זהו חידוש לשיר של להקת Talk Talk. לבסוף, בנובמבר 2002 יצא לאור הסינגל השלישי והאחרון מתוך האלבום "I Close My Eyes", שזכה להצלחה מתונה בגרמניה. מידע על האלבום The Wheel of Time באתר MusicBrainz האלבום The Wheel of Time באתר Discogs האלבום The Wheel of Time באתר ספוטיפיי האלבום The Wheel of Time באתר יוטיוב Sandra - The Wheel Of Time, Discogs (באנגלית) Sandra - Forever, Discogs (באנגלית) Sandra - Such A Shame, Discogs (באנגלית) Sandra - I Close My Eyes, Discogs (באנגלית) Suche - Offizielle Deutsche Charts, www.offiziellecharts.de rt100.ro, www.rt100.ro lescharts.com - Sandra - Forever, lescharts.com Offizielle Deutsche Charts - Offizielle Deutsche Charts, www.offiziellecharts.de
Reflections

Reflections (בעברית: הִשׁתַקְפוּת) הוא אלבום הרמיקס הראשון של הזמרת-יוצרת הגרמנייה סנדרה. הוא יצא לאור ב-29 בספטמבר 2006, בהוצאת חברת התקליטים וירג'ין רקורדס. מתוך האלבום יצאו שלושה סינגלים שיווקיים: "Everlasting Love 2006", ‏ "Around My Heart 2006" ו-"In the Heat of the Night 2007". האלבום הגיע למקום הארבעים-וארבעה במצעד האלבומים שבגרמניה. לאחר שהוציאה שלל להיטים מאז שנת 1984, כדוגמת "(I'll Never Be) Maria Magdalena", ‏"In the Heat of the Night" ו-"Midnight Man", הוחלט שסנדרה תוציא אלבום רמיקס, שיכלול רמיקסים לאותם השירים והלהיטים שהוציאה במהלך הקריירה שלה – המטרה הייתה להוציא גרסאות מעודכנות לשיריה הישנים. הקונספט של האלבום בדומה לשם שלו, הוא השתקפות שיריה של סנדרה אז כשיצאו ובשנת 2006 כשחודשו. מידע על האלבום Reflections באתר MusicBrainz האלבום Reflections באתר Discogs Sandra - Reflections, Discogs (באנגלית) Suche - Offizielle Deutsche Charts, www.offiziellecharts.de
Norman Fucking Rockwell (שיר)

Norman Fucking Rockwell (בעברית: נורמן פאקינג רוקוול) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-1 בנובמבר 2019, כסינגל השישי מתוך האלבום. השיר הגיע למקום השמיני במצעד שבניו זילנד. השיר נכתב, הולחן והופק על ידי לנה דל ריי וג'ק אנטונוף, בשונה מ-"Fuck It, I Love You", אשר נכתב על ידי דל ריי, אנטונוף, אנדרו וואט ולואי בל. השיר היה מועמד לפרס גראמי בקטגוריית שיר השנה, אך הפסיד ל-"Bad Guy", של בילי אייליש. בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-60 מיליון השמעות. האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום. נכון לאפריל 2020, מונה הצפיות שלו עומד על למעלה מ-7.9 מיליון צפיות, מה שהופך אותו לאחד מהנצפים ביותר באלבום. קליפ המילים של השיר הועלה ליוטיוב ב-30 באוגוסט 2019, תוך שהצליח לצבור חצי מיליון צפיות. מידע על היצירה "Norman Fucking Rockwell" באתר מיוזיק בריינז סרטון השיר "Norman Fucking Rockwell" באתר יוטיוב Mark Beaumont, Lana Del Rey's new album 'Norman Fucking Rockwell!' – everything we know so far, NME, ‏2019-08-22 (באנגלית) BBC - Radio 1 Playlist, web.archive.org, ‏2019-11-02 The Official New Zealand Music Chart, THE OFFICIAL NZ MUSIC CHART (באנגלית) Lana Del Rey – Norman fucking Rockwell (באנגלית), נבדק ב-2020-04-04 2020 GRAMMY Awards: Complete Winners List, GRAMMY.com, ‏2019-11-20 (באנגלית) Norman fucking Rockwell, נבדק ב-2020-04-04 Norman fucking Rockwell Lana Del Rey - Norman Fucking Rockwell (Lyrics)
Cinnamon Girl

Cinnamon Girl (בעברית: ילדת קינמון) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, Norman Fucking Rockwell!. השיר יצא לאור ב-30 באוגוסט 2019, ביחד עם שאר שירי האלבום. השיר הגיע למקום ה-14 במצעד שבניו זילנד. השיר בדומה ל-"Norman Fucking Rockwell", ‏"The Greatest" ו-"Fuck It, I Love You", נכתב על ידי לנה דל ריי ביחד עם ג'ק אנטונוף והופק על ידם גם כן. השיר זכה לביקורות חיוביות מצד מבקרי המוזיקה. במגזין Time סקרו את השיר בחיוב, וכך גם בגרדיאן. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום. נכון לאפריל 2020, מונה הצפיות שלו עומד על למעלה מ-7 מיליון צפיות, מה שהופך אותו לאחד מהנצפים ביותר באלבום. קליפ המילים של השיר הועלה ליוטיוב ב-30 באוגוסט 2019, תוך שהצליח לצבור למעלה ממיליון צפיות. מידע על היצירה "Cinnamon Girl" באתר מיוזיק בריינז סרטון השיר "Cinnamon Girl" באתר יוטיוב Lana Del Rey Confirms The ’Norman F*cking Rockwell’ Release Date, UPROXX, ‏2019-07-31 (באנגלית) The Official New Zealand Music Chart, THE OFFICIAL NZ MUSIC CHART (באנגלית) Lana Del Rey – The greatest (באנגלית), נבדק ב-2020-04-04 Lana Del Rey – Norman fucking Rockwell (באנגלית), נבדק ב-2020-04-04 Lana Del Rey – Cinnamon Girl (באנגלית), נבדק ב-2020-04-04 Gio Lavoile, Del Rey Stays True to Her Sound on New Album, The Heights, ‏2019-09-08 (באנגלית) Analyzing Every Song on Lana Del Rey's Norman F---ing Rockwell, news.yahoo.com (באנגלית) Empire, Kitty (2019-08-31). "Lana Del Rey: Norman Fucking Rockwell review – stops you in your tracks". The Guardian (באנגלית בריטית). ISSN 0261-3077. נבדק ב-2020-04-04. Cinnamon Girl, נבדק ב-2020-04-04 Cinnamon Girl Lana Del Rey - Cinnamon Girl (Lyrics)
Some Hearts

Some Hearts (בעברית: כמה לבבות) הוא אלבום הבכורה של זמרת הקאנטרי האמריקאית קארי אנדרווד. אלבום הבכורה יצא לאור ב-15 בנובמבר 2005, על ידי חברות התקליטים אריסטה נאשוויל ו-19 רקורדס. האלבום הגיע למקום השני במצעד הבילבורד 200. מתוך האלבום יצאו שישה סינגלים, אשר ארבעה מתוכם כבשו את המקום הראשון במצעד שירי הקאנטרי, כאשר השיר "Before He Cheats" הגיע למקום השמיני במצעד הבילבורד הוט 100 וסינגל נוסף שיצא מהאלבום בשם "Inside Your Heaven" כבש את המקום הראשון במצעד, אך נכלל רק בגרסת מורחבת שהייתה אקסקלוסיבית לצפון אמריקה. אותו השיר שכבש את פסגת מצעד הבילבורד הוט 100 היה שיר שנכתב עבור גמר תוכנית הטלוויזיה "אמריקן איידול" בו זכתה אנדרווד. האלבום זכה להצלחה ענקית בארצות הברית כאשר הפך לאלבום הנמכר ביותר לשנת 2006 במדינה ואף היה לאלבום הקאנטרי הנמכר ביותר במדינה גם בשנת 2006 וגם בשנת 2007 ובעקבות כך שברה שיא שהפכה לאמנית הנשית הראשונה בהיסטוריה לזכאות בתואר זה שנתיים ברצף. בנוסף לכך, האלבום היה גם לאלבום הקאנטרי הנמכר ביותר שלוש שנים ברצף, בין 2005 ל-2007. מכירותיו של האלבום עומדות נכון להיום בארצות הברית על 7.45 מיליון עותקים נקיים ו-8 מיליון עותקים במכירות משולבות מה שמזכה אותו למעמד של 8 פלטינות. שיאים נוספים אותם אנדרווד שרה עם האלבום היו: אלבום בכורה מסוגת קאנטרי שנמכר הכי מהר בעידן נילסן סאונד-סקאן, אלבום בכורה נשי מסוגת קאנטרי שמכר הכי הרבה עותקים אי פעם, אלבום הקאנטרי הנמכר ביותר ב-10 השנים שקדמו ליציאת האלבום, והאלבום הנמכר ביותר בארצות הברית של משתתף בתוכנית אמריקן איידול. האלבום נכנס לרשימת 100 האלבומים המצליחים ביותר של העשור הראשון של המאה ה-21 בארצות הברית. בנוסף הוא הוכתר כאלבום הקאנטרי הנמכר ביותר של אותו עשור בארצות הברית והאלבום ה-14 הנמכר ביותר באותו עשור בארצות הברית. נכון להיום מכירותיו בכל העולם עומדות על 9 מיליון עותקים. האלבום זכה לשבחים ממבקרי המוזיקה ואף זכה בשלושה פרסי גראמי בקטגוריות "האמן החדש הטוב ביותר" ושתי זכיות בקטוגריית "הביצוע הווקאלי הנשי הטוב ביותר בשיר קאנטרי" עבור השירים "Jesus, Take the Wheel" ו-"Before He Cheats". בנוסף לכך, האלבום זכה בפרס אלבום השנה בטקס פרסי האקדמיה לקאנטרי והשירים "Jesus, Take the Wheel" ו-"Before He Cheats" זכו בפרס שיר השנה בשנים 2006 ו-2007. מידע על האלבום Some Hearts באתר MusicBrainz מידע על האלבום Some Hearts באתר AllMusic האלבום Some Hearts באתר Discogs האלבום Some Hearts באתר ספוטיפיי Carrie Underwood - Some Hearts, Discogs (באנגלית) Carrie Underwood, Billboard Gold & Platinum, RIAA (באנגלית) Adele's '25' Hits 5 Million Sold in U.S., Billboard, ‏2015-12-10 Gold/Platinum, Music Canada (באנגלית)
Without You (שיר של אנדרסון פאאק)

Without You הוא שיר שהקליט הזמר-יוצר האמריקאי אנדרסון פאאק בשיתוף הראפרית האמריקאית רפסודי, ומופיע באלבום האולפן השלישי שלו, Malibu. השיר יצא לאור ב-15 בינואר 2016, ביחד עם האלבום עצמו. השיר נכתב על ידי אנדרסון פאאק, רפסודי, 9th Wonder, היאטוס קיוטה והופק על ידי 9th Wonder. השיר משלב בתוכו את סגנונות ההיפ הופ וה-R&B, המאפיינים שירים נוספים מתוך האלבום. כמו כן, עלה השיר לרשת הזרמת המדיה ספוטיפיי, בסמוך לצאת האלבום. נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-17.9 מיליון. אנדרסון פאאק, רפסודי, 9th Wonder, היאטוס קיוטה Anderson .Paak - Malibu | Album Review, Consequence of Sound, ‏2016-01-19 (באנגלית) Sarah Bazzy, The Evolution of Anderson .Paak, Highlander, ‏2019-11-26 (באנגלית) Without You (feat. Rapsody), נבדק ב-2020-04-04